Kommissionens beslutning
af 10. oktober 2003
om ændring af beslutning 93/52/EØF for så vidt angår anerkendelse af visse italienske provinser som officielt fri for brucellose
(meddelt under nummer K(2003) 3562)
(EØS-relevant tekst)
(2003/732/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet(1), senest ændret ved direktiv 2003/50/EF(2), særlig bilag A, kapitel 1, punkt II, og
ud fra følgende betragtninger:
(1) I Italien i regionen Lombardiet (provinserne Bergamo, Brescia, Como, Cremona, Lecco, Lodi, Mantova, Milano, Pavia, Sondrio og Varese) og i provinsen Trento har brucellose (Brucella melitensis) i mindst fem år været en anmeldelsespligtig sygdom.
(2) I provinserne Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese og Trento er mindst 99,8 % af fåre- eller gedebedrifterne officielt fri for brucellose. Disse provinser forpligter sig endvidere til at opfylde betingelserne i bilag A, kapitel 1, punkt II, nr. 2, i direktiv 91/68/EØF.
(3) Provinserne Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese og Trento bør derfor anerkendes som officielt fri for brucellose (Brucella melitensis).
(4) Kommissionens beslutning 93/52/EØF(3), senest ændret ved beslutning 2003/237/EF(4), bør derfor ændres i overensstemmelse hermed.
(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag II til beslutning 93/52/EØF affattes som anført i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 10. oktober 2003.